Chabacano metrostasjon

Chabacano er en underjordisk stasjon på Linje 2, Linje 8 og Linje 9 til Mexico bys metro. Den ligger i det administrative distriktet Cuauhtémoc, i colonias Vista Alegre og Asturias.

Stasjonen ligger under Calzada Chabacano, og har fått navnet sitt etter denne. Chabacano betyr «aprikos», og navnet på veien kommer av det store antallet aprikostrær i området. Stasjonssymbolet er også en aprikos.

Chabacano stasjon var den første på Mexico bys undergrunnsbane som tok i bruk en tredje, midtre plattform for avstigning, mens de to sideplattformene er for påstigning. Dette systemet kalles «Barcelonaløsning», ettersom det ble tatt i bruk for aller første gang på Barcelonas metro.

Chabacano ligger mellom San Antonio Abad metrostasjon og Viaducto metrostasjon på Line 2, mellom Obrera metrostasjon og La Viga metrostasjon på Linje 8, og mellom Jamaica metrostasjon og Lázaro Cárdenas metrostasjon på Linje 9.

 Utsmykning 
Veggmaleriet Civilization and Culture (Sivilisasjon og kultur) av den portugisiske maleren José de Guimarães, ble innviet på stasjonen den 6. november 1996. Kunstverket ble donert til Mexico bys metro av av Lisboas metro. Det 120 kvadratmeter store veggmaleriet i keramikk har elementer fra den før-spanske meksikanske kulturen. José de Guimarães ønsket at veggmeleriene skulle ses som et budskap om frem og broderlig omfavnelse mellom to folk.

 Referanser 

Kategori:Stasjonene til Mexico bys metro
Kategori:Jernbanestasjoner åpnet i 1970
Kategori:1970 i Mexico